Loma-asunto ja perheloma Agadirissa on hyvä vaihtoehto. Kaupunki on harmiton ja hyvin turvallinen paikka, jossa on vain vähän häiriöitä. Agadirissa on myös kaikenlaista mielenkiintoista nähtävää pitkän hiekkarannan lisäksikin. Loma-asunto Residence Yasmina soveltuu perheelle mukavasti, eikä sieltä ole pitkä matka perheille sopivaan lintulaaksoon nimeltään Vallée des Oiseux, jossa koko viihtyy koko perhe. Ilmainen eläinpuisto, jossa on lintujen lisäksi muitakin eläimiä, on mukavasti rannan ja ostospaikkojen läheisyydessä ja soveltuu näin useammankin kerran läpitutkittavaksi ja on varsin mukava paikka kävellä läpi. Toinen hyvä koko perheen erillinen vierailupaikka on kaupungin lähistöllä sijaitseva Crocoparc. Eksoottisista eläimistä ja luonnosta kiinnostuneille reilun kokoinen puisto antaa paljon ihasteltavaa, kuten lukemattomia krokotiileja ja hienoa kasvillisuutta erilaisiin teemapuistoihin sijoiteltuna. Kaupungin kohteita alle tunnin kiertoajelulla kiertävän pienen kaupunkijunan kyydissä pienenkin matkaajan mielenkiinto pysyy yllä. Lisäksi Agadirin ympäristössä pääsee kokeilemaan kameli- ja hevoskyytejä mikäli niin mielii. Perheille todennäköisesti hauskin ja pisin aika Agadirissa tulee vietettyä sen mukavilla rannoilla. Pitkällä hiekkarannalla auringonoton ja vesileikkien lisäksi on, varsinkin hieman vanhemmilla lapsilla, mahdollisuus nauttia rantojen hyvistä surffausmahdollisuuksista tai osallistua jopa surffauskouluun. Rannan tuntumasta löytyy luonnollisesti myös rantaleluja myyviä kauppiaita, sekä kahviloita ja ravintoloita, jotta rantapäivää jaksaa jatkaa entistäkin pidempään.